**Ջեֆ Բաքլի** (անգլ.՝ *Jeff Buckley*, ամբողջական անունը՝ *Jeffrey Scott Buckley*, նոյեմբերի 17, 1966(1966-11-17), Անահայմ, Օրինջ շրջան, Կալիֆոռնիա, ԱՄՆ - մայիսի 29, 1997(1997-05-29), Մեմֆիս, Թենեսի, ԱՄՆ), ամերիկացի երաժիշտ, երգերի հեղինակ, մուլտիինստրումենտալիստ։ Ժամանակակից ունկնդիրներին հայտնի է Լեոնարդ Կոենի «Hallelujah» երգի հանրահայտ քավր-տարբերակով։ Կարիերայի սկզբում նա հանդես է եկել մի քանի խմբերում՝ ժամանակավոր կիթառիստի կարգավիճակով, հետագայում Մանհեթենի Իսթ-Վիլիջում կատարել է հայտնի երգերի քավր-տարբերակներ, որոնցով էլ աչքի է ընկել և իր վրա հրավիրել լեյբլների ուշադրությունը։ Պայմանագիր կնքելով Columbia Records-ի հետ՝ նա գլխավորում էր երաժշտական խումբ և 1994 թվականին նրա հետ ստեղծեց կենդանության օրոք իր միակ ալբոմը՝ Grace-ը։

Rolling Stone ամսագրի համաձայն՝ համարվում է մեծագույն ռոք-երաժիշտներից մեկը։

Կենսագրություն
--------------

> 
> 
> Երաժշտությունն անվերջ է...Եվ չնայած նրան, որ կյանքում ես լսել եմ այսքան տարբեր երաժշտություն, ես անհամար անգամներ սիրահարվում եմ երաժշտությանը, ամենատարբեր երաժշտությանը։ Երաժշտության մեջ ինչ-որ բան կա...երևի, այն անվանվում է ազատություն։
> 
> 
> -Ջեֆ Բաքլի
> 
> 
> 

Հոր՝ Թիմ Բաքլիի նման, օժտված էր հզոր վոկալով։ Որպես երաժիշտ ձևավորվել է Վան Մորիսոնի և Լեդ Զեփելինի ազդեցությամբ։ Հինգ տարեկանում նա գտավ ակուստիկ կիթառ, որը գնել էր իր տատիկը՝ հուսալով, որ մի օր իր երեխաներից ինչ-որ մեկը կսկսի նվագել։ Ջեֆն ութ տարեկան էր, երբ տեղի ունեցավ նրա և իր հայրիկի առաջին ու միակ հանդիպումը։ Հայրն ու որդին զրուցեցին միայն 15 րոպե՝ ժպտալով միմյանց։ Մի քանի ամիս անց Թիմ Բարքլին համացավ թմրանյութի չարաշահումից։

1980-ականների սկզբին Բաքլին ապրում էր Լոս Անջելեսում։ 1985 թվականին նա ընդունվեց Հոլլիվուդի երաժշտական ինստիտուտ՝ նվագելով մի քանի խմբերում միաժամանակ՝ գումար վաստակելու համար։ 1990 թվականին Ջեֆֆը ձայնագրեց իր առաջին դեմոն՝ *Babylon Dungeon Sessions-ը*։ 1991 թվականին նրան առաջարկեցին նվագել իր հոր հիշատակին նվիրված համերգին։ Իրադարձությունը տեղի ունեցավ 1991 թվականի ապրիլի 26-ին և ստացավ  *«Greetings From Tim Buckley»* անվանումը։ «Դա իմ ցատկահարթակը չէր, դա ինչ-որ ավելի անձնական մի բան էր,- ավելի ուշ ասաց Ջեֆֆը,- ինձ անհանգստացնում էր այն փաստը, որ ես ներկա չեմ գտնվել նրա հուղարկավորությանը»: Ես օգտագործեցի այս համերգը՝ հարգանքի տուրք մատուցելու համար։

Le Sin-é Bar, վայր, որտեղ Ջեֆը սկսեց իր կարիերան
Ջեֆը շատ արագ մեծ ճանաչում ձեռք բերեց նյույորքյան բեմերում՝ սկսելով նվագել Գերի Լուկասի(անգլ.՝ Gary Lucas) հետ Gods and Monsters խմբում, իսկ հետո ներկայանալով սոլո և քավր-տարբերակներ կատարելով Իսթ-Վիլիջում։ Այնուհետև նա քիչ-քիչ սկսեց կենտրոնանալ իր սեփական աշխատանքների վրա։

1993 թվականի հոկտեմբերին նա պայմանագիր կնքեց Columbia Records ընկերության հետ։ Ստեղծելով սեփական խումբը՝ նա ձայնագրեց իր առաջին ստուդիայի սոլո ալբոմը՝ Grace-ը, որը թողարկվեց 1994 թվականին։

Հաջորդ երկու տարիների ընթացքում խումբը համեգային շրջագայություն սկսեց՝ ալբոմի աջակցության համար, և համերգներ տվեց ԱՄՆ-ում, Եվրոպա-ում, Ճապոնիա-ում և Ավստրալիա-ում։ 1995 թվականին Բաքլին ելույթ ունեցավ Գլասթոնբերի փառատոնին։ Նրա բազմաթիվ համերգներ տարածում գտան բութլեգների տեսքով։

1997 թվականին նա դադարցրեց շրջագայությունը և տեղափոխվեց Մեմֆիս՝ երկրորդ ալբոմի նյութերով զբաղվելու համար։ Այնտեղ նա իր խմբի հետ ավարտեց նոր ալբոմի երրորդ ձայնագրական աշխատանքները, նաև ձայնագրեց մի քանի նոր երգ։ 

### Մահ

1997 թվականի մայիսի 29-ին Ջեֆի խումբը, հետևելով նրան, թռավ Մեմֆիս՝ երկրորդ ալբոմի աշխատանքները շարունակելու մտադրությամբ։ Նույն երեկոյան երաժիշտ Կիթ Ֆոտիի հետ մեկնեց Mud Island River Park նվագելու և մայրամուտը դիտելու։ Երեկոյան ժամը 9-ին, լինելով ամբողջովին հանգված, Ջեֆը գնաց լողալու Վուլֆ գետում՝ երգելով Լեդ Զեփելինի (անգլ.՝ Led Zeppelin) «Whole Lotta Love» երգը։ Այդ վայրերում Բաքլին առաջին անգամ չէր լողում։ Կիթ Ֆոտին մնաց գետի ափին և առաջինը ահազանեց Ջեֆի անհետանալու մասին։ Նույն օրը նրան փնտրելու ուղարկվեց փրկարարների խումբ, սակայն նրա դիակը կարողացան գտնել և ջրից դուրս բերել միայն 1997 թվականի հունիսի 4-ին։

Դատաբժշկական փորձաքննությունների համաձայն՝ Ջեֆը արկոհոլ կամ թմրանյութ չէր օգտագործել նախքան լողալը, և մահվան պատճառ է դարձել միայն դժբախտ պատահարը։

Նրա մահվան պահից սկսեցին թողարկվել դեմոձայնագրություններ, *My Sweetheart the Drunk* կիսատ մնացած ալբոմից հատվածներ, նաև լայն տարածում ստացավ Grace-ի և Live at Sin-é-ի թողարկումը։ Չարթերում հաջողություն ունենալը Բաքլիին կրկին այցելեց հետմահու. Լեոնարդ Քոհենի «Hallelujah» երգը 2008 թվականի մարտին գլխավորեց Hot Digital Songs-ի աղյուսակը և ստացավ պլատինե կարգավիճակ, այն նաև 2-րդ տեղը զբաղեցրեց UK Singles Chart-ում նույն թվականի դեկտեմբերին՝ գրեթե հասնելով The X Factor երաժշտական մրցույթի մասնակից Ալեքսանդրա Բյորքի այդ կատարմանը։

Ջեֆ Բաքլիի կերպարը «Ողջույն Թիմ Բաքլիից» (2012) ֆիլմում մարմնավորեց Փեն Բեջլին։

Սկավառակագրություն
------------------

### Ալբոմներ

* 1994 — *Grace*
* 1998 — *Sketches for My Sweetheart the Drunk*

### Մինի-ալբոմներ

* 1993 — *Live at Sin-é EP*
* 1995 — *Eternal Life EP*
* 1995 — *Live from the Bataclan EP*
* 2002 — *The Grace EPs*

### Հավաքածուներ

* 2002 — *Songs to No One 1991—1992*
* 2007 — *So Real: Songs from Jeff Buckley*
* 2010 — *The Jeff Buckley Collection*
* 2016 — *You and I*

### Համերգային ալբոմներ

* 2000 — *Mystery White Boy*
* 2001 — *Live À L’Olympia*
* 2003 — *Live at Sin-é (Legacy Edition)*
* 2009 — *Grace Around the World*
* 2009 — *Live From King Theater, Seattle, WA, May 7, 1995*

### Համերգային DVD-ներ

* 2000 — *Live in Chicago*, 1995
* 2009 — *Grace Around the World*, 1994/1995

### Տրիբյուտ-ալբոմներ

* 2005 — *Dream Brother: The Songs of Tim and Jeff Buckley*
* 2005 — *Stars In My Belly: Tribute to Jeff Buckley*

Գնահատականներ
-------------

Ջեֆ Բաքլիի արվեստի մասին հիշատակվեց երաժշտական մամուլում։ «Hallelujah» երգի նրա քավր-տարբերակը տեղ գտավ Rolling Stone ամսագրի «Բոլոր ժամանակների 500 լավագույն երգեր»-ի ցանկում և 15-րդ տեղը զբաղեցրեց Q Magazine-ի՝ 2006 թվականին կազմած «Բոլոր ժամանակներ 100 մեծագույն երգեր»-ի(անգլ.՝ 100 Greatest Songs Of All Time) շարքում, իսկ 2014 թվականին այն զետեղվեց ԱՄՆ-ի Կոնգրեսի գրադարանի երգացանկում։ Grace ալբոմը տեղ գտավ Rolling Stone ամսագրի «Բոլոր ժամանակների 500 լավագույն ալբոմներ»-ի ցուցակում և Q Magazine ամսագրի «20 լավագույն ալբոմների և սինգլների» շարքում(անգլ.՝ Top 20 Albums And Singles Of The Lifetime Of Q Magazine):

Թոմ Յորքը (Radiohead), Մեթյու Բելամին (Muse) և Քրիս Մարտինը (Coldplay) Ջեֆֆին համարել են իրենց համար ամենահեղինակավոր երաժիշտներից մեկը։ Նրա աշխատանքների մասին բարձր կարծիք են արտահայտել նաև Փոլ ՄաքՔարթնին, Բոբ Դիլանը, Ռոբերտ Փլանթը, Ջիմի Փեյջը, Բոնոն, Մորիսսին։

DigitalDreamDoor.com կայքը «100 մեծագույն ռոք երաժիշտներ»-ի (անգլ.՝ 100 Greatest Male Rock Vocalists) ցանկում Ջեֆֆին նշել է երրորդ համարի ներքո։ Ըստ կայքի՝ Ջեֆ Բաքլին զիջում է միայն Ֆրեդի Մերկուրիին (1-ին տեղ) և Ջեքի Վիլսոնին (2-րդ տեղ)՝ շրջանցելով այնպիսի կատարողների, ինչպիսիք են Ռոբերտ Փլանթը, Յան Գիլանը և Էլվիս Փրեսլին։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Store norske leksikon(նորվ.) — 1978. — ISSN 2464-1480
3. 1 2  Carnegie Hall linked open data — 2017.
4. 1 2
5. 1 2 3  Документальный фильм "Making of Grace", 2004
6. 1 2 3 4 5 6 7 8 9  «Jeff Buckley — The Haunted Rock Star». Marie Claire
7. ↑  «Kane, Rebecca. "The Jeff Buckley Discography: Bootlegs". jeffbuckley.com». Արխիվացված է օրիգինալից 2008 թ․ մայիսի 9-ին. Վերցված է 2016 թ․ սեպտեմբերի 18-ին.
8. ↑  «RIAA "Gold & Platinum Search Results». Արխիվացված է օրիգինալից 2016 թ․ հունվարի 5-ին. Վերցված է 2016 թ․ սեպտեմբերի 18-ին.
9. ↑  Jeff Buckley Storm Christmas Charts with 'Hallelujah'
10. ↑  «The Rolling Stone 500 Greatest Songs of All Time». *Rolling Stone* (անգլերեն). rollingstone.com. Արխիվացված է օրիգինալից 2012 թ․ նոյեմբերի 25-ին. Վերցված է 2015 թ․ հունվարի 11-ին.
11. 1 2  «The Music That Changed The World». *Q Magazine* (անգլերեն). rocklistmusic.co.uk. 2006 թ․ հոկտեմբեր. Արխիվացված օրիգինալից 2012 թ․ հունիսի 3-ին. Վերցված է 2016 թ․ հունվարի 11-ին.
12. ↑  
Itzkoff, Dave (2014 թ․ ապրիլի 2). «Library of Congress Beefs Up Recordings Collection, but Watch Out for That Barber». *Նյու Յորք Թայմս* (անգլերեն). The New York Times Company. Վերցված է 2016 թ․ հունվարի 11-ին.
13. ↑  «The Rolling Stone 500 Greatest Albums of All Time». *Rolling Stone* (անգլերեն). rollingstone.com. Արխիվացված է օրիգինալից 2013 թ․ մայիսի 16-ին. Վերցված է 2015 թ․ հունվարի 11-ին.
14. ↑  Ana Gomez (2014 թ․ հունիսի 2). «Jimmy Page about Jeff Buckley». *Youtube* (անգլերեն). Վերցված է 2014 թ․ հունիսի 13-ին.
15. ↑  
«100 Greatest Male Rock Vocalists» (անգլերեն). digitaldreamdoor.com. Վերցված է 2015 թ․ հունվարի 11-ին.

Արտաքին հղումներ
----------------

* Պաշտոնական կայք
* Ռուսալեզու կայք Archived 2020-10-27 at the Wayback Machine.
* Ալիք Youtube-ում
* Jeff Buckley Videos Archived 2008-05-27 at the Wayback Machine.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace |
|  |
| Ֆոտո, վիդեո և աուդիո | Apple Music · Deezer · Last.fm · Spotify · Յանդեքս երաժշտություն · ՅուԹյուբ |
|  |
| Թեմատիկ կայքեր | Allmusic · ČSFD · Discogs · Internet Movie Database · MusicBrainz · Rate Your Music · Find A Grave · WikiTree |
|  |
| Բառարաններ և հանրագիտարաններ | Լարուսի · Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 5075517 · BNC: a1099192x · BNE: XX1559321 · BNF: 13977241d · GND: 123009103 · GTAA: 87156 · ISNI: 0000000110600331 · LCCN: no99047502 · NKC: js20060205003 · NLA: 53749106 · NTA: 193161869 · NUKAT: n2010100859 · SUDOC: 074322435 · VIAF: 44493081 · WorldCat VIAF: 44493081 |

 |

 |